Քևին Քարթերի կոլեգա՝ ռազմական լուսանկարիչ, Ժոաո Սիլվիան իր հուշերում գրել է, (Ժոաո Սիլվիան նույնպես «Bang-Bang Club» լուսանկարչական ակումբի անդամ էր) որ ինքը տպավորվել է այն փաստեվ, որ Քարթերը առաջին անգամ է ականատես եղել լայնամսշտաբ սովի տեսարանին: Նա ուղղակի ցնցված է եղել իր աչքի առաջ տեղի ունեցող պատկերներից: Լուսանկարված աղջկա ծնողներն այդ պահին զբաղված են եղել հումանիտար օգնությամբ բեռնված օդանավի բեռնաթափմամբ: Իրենց հոգնատանջ ու ուժասպառ աղջկան մենակ են թողել մի քիչ հեռվում: Այդ ժամանակ աղջկանից ոչ շատ հեռու նստում է աֆրիկյան գիշանգղը: Որպեսզի երկուսն էլ, և՛ աղջիկը, և՛ գիշանգղը տեղավորվեն խցիկի ֆոկուսի մեջ, Քարթերը դանդաղորեն մոտենում է նրանց՝ ջանալով չվախեցնել թռչունին: Արդյունքում, տասը մետր հեռավորությունից, կատարում է լուսանկարների մի ամբողջ շարք, որից հետո քշում է թռչնին: